Унай Емери: Не мога да съдя Марсело Биелса - Футбол свят - Англия - Gong.bg
Мениджърът на Арсенал Унай Емери не пожела да съди наставника на Лийдс Марсело Биелса за шпионажа, който той практикува, за да разузнава своите противници. Напротив, треньорът на „топчиите” счита, че аржентинецът е един от най-добрите в своята професия.
„Мисля, че трябва да се раздели на два момента. Първо, законно ли е или не. Второ – дали е честно, или не. Познавам Биелса и неговата кариера в Испания. Той е обсебен от работата си, но е много голям професионалист”, сподели Унай Емери.
„Лично аз много го уважавам и смятам, че е един от най-добрите специалисти в света. Той винаги е работил по този начин. Но не съм аз човекът, който да съди дали е постъпил законно, или справедливо”, добави мениджърът на Арсенал.
Аржентинският специалист нашумя през последните дни заради факта, че бе изпратил „шпионин”, който наблюдава подготовката на Дарби Каунти преди едно от дербитата в Чемпиъншип.
Унай Емери Арсенал Марсело Биелса